Vērtēšanas kritēriji nominācijām – Gada jaunietis 2026
1. Gada jaunietis - nominācijas kritēriji:
· Aktīvi piedalās pašvaldības sabiedriskajā dzīvē un ir paraugs citiem jauniešiem novadā. (1 p.)
· Izstrādā un īsteno vietējā un/vai starptautiskā mēroga jauniešu projektus un iniciatīvas. (1 p.)
· Līdzdarbojas pasākumu un dažādu jauniešu aktivitāšu plānošanā un organizēšanā Limbažu novadā. (1 p.)
· Pilnveido jauniešu brīvā laika pavadīšanas iespējas un stiprina patriotisma sajūtu novadā. (1 p.)
· Iedvesmojoša, mērķtiecīga personība, kas ar savu piemēru motivē apkārtējos. (1 p.)
Kopā: 5 punkti
2. Gada iedvesma sportā - nominācijas kritēriji:
· Izcili sasniegumi sportā, personīgā izaugsme un pamanāmi rezultāti pārstāvētajā sporta veidā. (1 p.)
· Spēja motivēt citus sportot un aktīvi popularizēt veselīgu dzīvesveidu jauniešu vidū. (1 p.)
· Aktīvi iesaistās sporta pasākumu rīkošanā vai brīvprātīgajā darbā sporta organizācijās. (1 p.)
· Demonstrē augstu pašdisciplīnu, godīgas spēles (fair play) principus un neatlaidību treniņos un sacensībās. (1 p.)
· Veicina sporta tradīciju saglabāšanu, jauniešu piesaisti sportam un novada sporta vides atpazīstamību. (1 p.)
Kopā: 5 punkti
3. Gada mākslinieks - nominācijas kritēriji:
· Aktīvi darbojas kādā no mākslas jomām (glezniecība, mūzika, deja, teātris, literatūra, dizains, foto/video u.c.). (1 p.)
· Rada oriģinālus, kvalitatīvus un sabiedrībai nozīmīgus mākslas darbus vai priekšnesumus. (1 p.)
· Ar savu radošumu un entuziasmu iedvesmo un iesaista citus jauniešus kultūras aktivitātēs. (1 p.)
· Aktīvi piedalās izstādēs, koncertos, konkursos vai citos publiskos mākslas pasākumos novadā un ārpus tā. (1 p.)
· Nepārtraukti attīsta savas prasmes, meklē jaunus izpausmes veidus un eksperimentē mākslā. (1 p.)
Kopā: 5 punkti
4. Gada darītājs - nominācijas kritēriji:
· Uzticams un atbildīgs jaunietis, uz kuru vienmēr var paļauties – apsolītais tiks padarīts no sirds un līdz galam. (1 p.)
· Aktīvi darbojas pasākumu, pašpārvaldes vai novada "aizkulisēs", palīdzību neatsaka un bieži izdara vairāk, nekā lūgts. (1 p.)
· Ar savu darba tikumu, atsaucību un nesavtīgo rīcību ir neaizstājams atbalsts komandai un organizatoriem. (1 p.)
· Operatīvi pamana nepieciešamos uzlabojumus vai praktiskos uzdevumus un patstāvīgi ķeras pie to risināšanas. (1 p.)
· Uztur komandā pozitīvu gaisotni, risina praktiskos izaicinājumus ar smaidu un saliedē apkārtējos. (1 p.)
Kopā: 5 punkti
5. Gada novada vārda nesējs - nominācijas kritēriji:
· Sniedz būtisku ieguldījumu novada atpazīstamībā, popularizējot tā vērtības un iespējas. (1 p.)
· Aiznesis novada vārdu tālāk Latvijā, Eiropā vai pasaulē caur saviem sasniegumiem vai projektiem. (1 p.)
· Mērķtiecīgi veido pozitīvu novada tēlu un stiprina novada piederības sajūtu. (1 p.)
· Veicina novada vārda izskanēšanu medijos, sociālajos tīklos vai publiskajā telpā. (1 p.)
· Lepojas ar savu novadu, aktīvi pārstāv tā kultūras, sporta vai jaunatnes jomu starpnovadu vai starptautiskā mērogā. (1 p.)
Kopā: 5 punkti


